**Nepăsare**

*Crina Lazăr*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Așteptare

Asperitățile zilei

par tot mai ascuțite

când visele seacă,

aripile secundei

cad lângă mine rănite

când îngerii pleacă,

curbura lentilei

destramă raze timide

când ochi se apleacă,

vâltoare pupilei

absoarbe culori rătăcite,

nimicul mă-mbracă,

pe portativul filei

cuvintele pășesc amețite,

liniștea le-mpacă,

din fiorii idilei

nepăsări convertite

aștept să se-ntoarcă.